b'\n_START_ARTICLE_\nButua\n_START_PARAGRAPH_\nButua (tamb\xc3\xa9 Butwa) fu un antic regne al sud-est del modern Zimbabue. Era el principal lloc de comer\xc3\xa7 d\'or pels mercaders \xc3\xa0rabs i despr\xc3\xa9s portuguesos. \xc3\x89s esmentat per primer cop pels portuguesos el 1512 per\xc3\xb2 existia ja anteriorment._NEWLINE_El pa\xc3\xads fou governat pels togwa o torwa fins que vers el 1600 s\'hi van establir els pastors rozwi. El 1683 el rei rozwi Changamir Domgo va entrar en guerra contra els karanga que tenien l\'hegemonia regional (el rei dels quals era el monomotapa) i va v\xc3\xa8ncer el 1684. Els seus reis portaven el nom de Changamir o Changamire i per aix\xc3\xb2 la dinastia es va dir "dels changamires"._NEWLINE_El darrer rei efectiu fou Tohwechipi Changamire "Chibamubamu", que va fugir el 1857 i fou capturat el 1866 i el territori va passar a la Companyia Brit\xc3\xa0nica de Sud-\xc3\xa0frica (BSAC)'